De fyrer med alt fra gas, pillefyr og el i den lille landsby Poulstrup i Hjørring Kommune, og det vil en stor del af borgerne gerne væk fra. Ja, faktisk er det knap halvdelen af alle husstande i landsbyen, som i stedet vil have ført fjernvarmerør ind i huset, så de kan varme deres bolig op lidt billigere. 209 husstande kunne komme med på fjernvarmen, af dem har 93 forhåndstilmeldt sig, men nu bliver det ikke til noget. For 150 husstande skulle have tilmeldt sig, hvis borgerne skulle få fjernvarme til byen. - I første omgang er det trist og træls. Som det ser ud med tallene, så er der ikke så meget at gøre ved det, siger Annemette Kjær Pedersen, der er formand for Poulstrup og Omegns Borgerforening. Har banket på døre i byen Byens har ellers kæmpet for at få de sidste 53 med. Flere gange har de afholdt arrangementer for byens beboere med relevante aktører, så de sidste tvivlerne kunne blive overtalt, men det har altså ikke hjulpet dem det sidste stykke i mål. Heller ikke deres ihærdige forsøg med at banke på døre rundt om i byen har givet pote. - Jeg synes bare fremtiden er usikker. Jeg ved ikke dagen i morgen bringer. Jeg har selv anskaffet mig en brændeovn, for jeg er bange for gassen løber løbsk igen, siger Annemette Kjær Pedersen, der varmer sit hus op med gas. Giver ikke op Selvom det er blevet til et nej til fjernvarme fra byens beboere, så betyder det ikke nødvendigvis, at Poulstrup aldrig kommer på fjernvarmen. Byens borgerforeningsformand er nemlig ikke klar til at give op endnu. - Jeg arbejder videre med nogle som har lavet deres eget varmeværk i en by. Det er ikke sikkert, at det er det der skal ske, men viden om det er spændende – jeg arbejder videre. Jeg føler ikke det er slut, siger Annemette Kjær Pedersen.

Referat:
93 borgere ud af 209 i Poulstrup havde forhåndstilmeldt sig fjernvarme, men det var ikke nok.